ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE

· privind constituirea unui Grup de lucru în vederea identificării aşezărilor informale şi luării acestora în evidenţă la nivelul UAT Boldeşti-Scăeni 

           Având în vedere:
	- referatul înregistrat sub nr.5871/16.03.2021 prin care primarul oraşului Boldeşti-Scăeni propune Proiectul de hotărâre privind constituirea unui Grup de lucru în vederea identificării aşezărilor informale şi luării acestora în evidenţă la nivelul UAT Boldeşti-Scăeni;
	- raportul de specialitate al compartimentului de resort, înregistrat sub nr.  5872/16.03.2021;
	- dispoziţiile art. 191, art. 271 alin. (2) din Legea nr. 350/2001 privind amenajarea teritoriului și urbanismul, cu modificările și completările ulterioare; 
- dispoziţiile art. 383, alin (1) din Normele metodologice de aplicare a Legii nr. 350/2001 aprobate prin Ordinul nr. 233/2016, cu modificările și completările ulterioare;
- adresa Agenției Naționale pentru Romi nr. 247/10.02.2021 redirecționată de către Consiliul Județean Prahova sub nr. 3746/16.02.2021;
- avizul secretarului general, înregistrat sub nr. 5889/16.03.2021;
- avizele comisiilor de specialitate nr. 1 şi nr. 2, dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
În temeiul dispoziţiilor art. 129, alin. (2) lit. “b” şi “d”, alin. (4) lit “e” , alin. (7) lit. “b”, art. 139 alin. (1), art. 196 alin. (1) lit. “a” din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Consiliul Local al oraşului Boldeşti-Scăeni adoptă prezenta hotărâre:
	
Art.1. (1) Se constituie Grupul de lucru în vederea identificării așezărilor informale și luării acestora în evidență la nivelul U.A.T. Boldești-Scăeni în componenţa prevăzută în anexa, parte integrantă din prezenta hotărâre. 
Art.2. Grupul de lucru constituit conform art. 1 își va desfășura activitatea în conformitate cu prevederile Capitolului VIII1 din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul nr. 233/2016, cu modificările și completările ulterioare.
Art.3. Cu ducerea la îndeplinire a prezentei se încredințează Primarul orașului Boldești-Scăeni și persoanele care fac parte din Grupul de lucru.
Art.4. Prezenta hotărâre se aduce la cunoştinţă publică prin afişare la sediul primăriei şi prin postare pe pagina de internet a acesteia, prin grija Biroului urbanism. 
Art.5. Prezenta hotărâre se comunică Serviciului Urbanism, Amenajarea Teritoriului, Programe, Achiziţii publice, Proiecte, Cadastru, Control comercial şi Transport local. 



                  PREŞEDINTE DE ŞEDINŢĂ, 
             TĂNĂSESCU STELIAN HORAŢIU
                                                                                        CONTRASEMNEAZĂ
                                                                                       SECRETAR GENERAL,
                                                                                      TUDOR FLORINA NELI

           R O M Â N I A
           JUDEŢUL  PRAHOVA
           ORAŞUL BOLDEŞTI - SCĂENI        
           CONSILIUL  LOCAL
           Nr. 5889/16.03.2021                          


A  V  I  Z
===========
- asupra proiectului de hotărâre privind constituirea unui Grup de lucru în vederea identificării aşezărilor informale şi luării acestora în evidenţă la nivelul UAT Boldeşti-Scăeni


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind constituirea unui Grup de lucru în vederea identificării aşezărilor informale şi luării acestora în evidenţă la nivelul UAT Boldeşti-Scăeni, am constatat următoarele:
	Potrivit art. 383 din Normele metodologice de aplicare a Legii nr. 350/2001 privind amenajarea teritoriului și urbanismul, cu modificările și completările ulterioare, aprobate prin Ordinul nr. 233/2016, cu modificările și completările ulterioare „În vederea identificării aşezărilor informale, evaluării situaţiei acestora şi stabilirii măsurilor necesare, în coordonarea primarului/primarului general al municipiului Bucureşti, autorităţile administraţiei publice locale organizează grupuri de lucru proprii, aprobate prin hotărâre a consiliului local”.
	Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.


     SECRETAR GENERAL,
    TUDOR FLORINA NELI

GRUP DE LUCRU
în vederea identificării așezărilor informale și luării acestora în evidență 
la nivelul U.A.T. Boldești-Scăeni 



1. TUDOR FLORINA NELI - Secretar general al orașului

2. CARDOȘI NICOLAE - Director D.A.S. Boldești-Scăeni

3. APĂVĂLOAE GHEORGHE - Coordonator  Poliția Locală Boldeşti-Scăeni

4. GICĂ DANIEL DUMITRACHE - Arhitect Șef - Serviciul Urbanism și Amenajare Teritoriu

5. CONSTANTINESCU SILVIA - Șef birou Urbanism și Amenajare Teritoriu

6. STANCIU LUCIANA - Inspector Registrul Agricol

7. OPRIȘAN  VIOREL - Reprezentant Asociația “Lumina pentru Romi”
